**Целенасочена инвестиционна програма**

**в подкрепа на развитието на Северозападна България, Родопи, Странджа-Сакар, планинските, полупланинските и граничните слабо развити райони**

Целенасочената инвестиционна програма (ЦИП)в подкрепа на развитието на Северозападна България, Родопите, Странджа-Сакар, пограничните, планинските и полупланинските слабо развити райони е разработена в изпълнение на Програмата на Правителството за стабилно развитие на Република България за периода 2014-2018 г. и по-конкретно, на Приоритет 13.1. „Преодоляване на икономическата изостаналост на отделни райони в страната“.

**Основна цел на програмата**: „Повишаване на заетостта на населението и привличане на инвестиции в икономически изоставащи райони в страната“.

Програмата е структурирана в четири подпрограми:

* Целенасочена инвестиционна подпрограма за Северозападна България;
* Целенасочена инвестиционна подпрограма за Родопите;
* Целенасочена инвестиционна подпрограма за Странджа-Сакар;
* Целенасочена инвестиционна подпрограма за пограничните, планинските и полупланинските слабо развити райони.

**Териториален обхват на програмата:** Целенасочената инвестиционна програма е фокусирана върху най-изостаналия в социално-икономическото си развитие район – Северозападния район от ниво 2 (NUTS 2) и върху географски необлагодетелствани територии - Родопи, Странджа-Сакар, погранични, планински и полупланински слабо развити райони. С оглед точността на определяне на териториалния обхват на Програмата са използвани проучвания на Националния институт по геофизика, геодезия и география към Българската академия на науките. Обхватът на всеки от географските райони е определен на основа на ясни критерии.

**Подпрограмата за Северозападна България** обхваща 51 общини и 646 населени места, покриващи обхвата на СЗР от ниво 2 – областите Видин, Монтана, Враца, Плевен и Ловеч, съдържащи 51 общини и 646 населени места. Географският обхват на района е западната част на Дунавската равнина, заключена между Стара планина и река Дунав. Западната му граница е обща със Сърбия, а северната – с Румъния. На изток районът граничи със Северния централен район, който има сходни проблеми с тези на СЗР, а на юг с Югозападния район, който е най-развитият икономически район в страната.

При определяне на териториалния обхват на планинските и полупланинските райони в България Националният институт по геофизика, геодезия и география към Българската академия на науките е приложил следните критерии:

* Надморска височина- всички територии над 700 м надморска височина се определят като планински;
* Наклон на склона- От 500 до 700 м надморска височина и наклон на склона по-голям или равен на 8 градуса се определят като полупланинска територия;
* Локална амплитуда на релефа- под 500 м надморска височина с наклон на склона по-голям или равен на 8 градуса и локална амплитуда на релефа над 100 м и допълнителен критерий климатичен контраст над 35 се определят като полупланински територии.

**Подпрограмата за Родопи** включва Родопския масив с 40 общини с 914 населени места от области Смолян (всички общини), Кърджали (всички общини), Хасково (7 общини), Пловдив (6 общини), Пазарджик (6 общини) и Благоевград (4 общини). Съгласно Националния център за териториално развитие – София като критерий за включване на частично попадащи в географския обхват общини е прието - повече от 40% от територията или повече от 10% от населението на общината да попада в обхвата на района;

**Подпрограмата Странджа – Сакар** **-** географският обхват на района, покрива значителна част от планините Странджа и Сакар и обхваща 5 общини Малко Търново и Средец от област Бургас, общините Елхово и Болярово от област Ямбол и община Тополовград от област Хасково и общо 104 села (определени по аналогичен с горния метод и критерии). От обхвата са изключени черноморските общини Царево и Приморско, които могат да се разглеждат и като гранични, но те имат значително по-голям потенциал за развитие благодарение на своето местоположение на крайбрежието на Черно море и неоползотворени ресурси в своя хинтерланд.

**Подпрограмата за пограничните, планинските и полупланинските слабо развити райони** попадат 53 общини в 3 условно обособени групи – Западна планинска, Старопланинско–Средногорска и Гранична. Най-голям по обхват е район „Старопланинско–Средногорски“ - 22 общини, следван от район Западни планини – 20 общини. Най-малък е районът на граничните общини – 11 бр. Тук освен критерии на БАН са включени и 4 показателя – „относителен дял на собствените приходи на общината към общите в бюджета й“; „средна заплата на наетите по трудово правоотношение”, „нетни приходи от продажби” и „равнище на безработица”. Критерий за включване в целевата група е по-лоши стойности по четирите показателя от средните за страната.

В пълния обхват на ЦИП с четирите подпрограми са включени 149 общини, 30,0 % от населението на България и 54,5 % от националната територия.

Проведените анализи на слабо развитите райони в България показват, че проблемите им са сходни. Спецификите им са във физико-географските условия, а не в социално-икономическите профили- негативните демографски процеси и изоставането в социално-икономическото развитие се наблюдават в повечето общини, разположени в планински и полупланински райони в страната. Планинските територии са изправени пред редица предизвикателства – висока безработица, липса на социални и здравни услуги, обезлюдяване, лоша транспортна достъпност и др. Това е основание да се прилагат сходни инструменти за целенасочено подпомагане на развитието им.

**Ключови инвестиционни мерки, предвидени в програмата/ подпрограмите:** Инвестиционните мерки ще бъдат насочени към постигане на основните стратегически цели на програмата в следните приоритетни области:

* + - * **съживяване на икономиката** чрез изграждане на индустриални зони, технопаркове, бизнес инфраструктура, изграждане и подобряване на туристическа инфраструктура, развитие на аграрния сектор – земеделски пазари, тържища и развитие на биоземеделие;
* **укрепване на човешкия ресурс** - изграждане на жилища за млади квалифицирани кадри, доставка на оборудване и модернизиране на учебни програми в професионалните училища, отпускане на стипендии срещу завръщане в района за студенти по специалности и ученици от професионалните училища, необходими за местната икономика;
* **инфраструктура и екология** - доизграждане и рехабилитация на водоснабдителни системи; доизграждане и рехабилитация на напоителни системи; изграждане на инфраструктура за превенция на риска;